cyanic-selkie/wikianc huggingface dataset:
Seadusjärgne pärimine (Rooma eraõigus)
Pärandamis- ja pärimisvõime
Pärandamis- ja pärimisvõime omamine sõltus Roomas kolmest staatusest: 1) status libertatis, 2) status civitatis ja 3) status familiae. Esmalt jagas status libertatis ehk isiku vabaduse seisund inimesed kahte kategooriasse: vabad isikud ja orjad. Testamendi tegemise ja pärimise õigus oli vaid vabadel isikutel, orjadel see puudus. Status civitatis ehk isiku kodakondsus jagas isikud kahte kategooriasse: Rooma kodanikud (latiinid) ja peregriinid (välismaalased). Pärandamis- ja pärimisvõime oli vaid Rooma kodanikel. Viimaseks staatuseks oli status familiae ehk Rooma kodaniku perekondlik seisund. Selle põhjal oli isik persona sui iuris, kui ta ei olnud teise isiku perekondliku võimu all, või persona alieni iuris, kes kuulus teise isiku perekondliku võimu alla. Rooma eraõiguses ei olnud pärandamisvõimet persona alieni iuris’tel, kuid nad said olla pärijad.
Pärida said ka adopteeritud lapsed, kes olid perepea võimu all ja persona sui iuris’ed. Siinkohal on oluline, et adopteerimisega kaotasid nad õiguse pärida oma eelnevalt perekonnalt. Selle õiguse võisid nad tagasi saada, kui nad emantsipeerusid (said iseseisvaks) enne eelneva perepea surma. Peale surma emantsipeerudes ei saanud nad pärimisõigust tagasi. Arvatavasti oli sellise reegli põhjuseks soov vältida olukordi, kus adopteeritu emantsipeerub peale eelneva perepea surma, lihtsalt selleks, et tema pärandit endale saada.
D. 37.4.6.4: ''„...adoptio tamdiu nocet, quamdiu quis in familia aliena sit. ceterum emancipatus ad bonorun possessionem parentium naturalium venit, sed emancipatus vivis eis, non etiam post mortem eorumn: hoc enim verius est post mortem eorum emancipatum non admitti.”''
D. 37.4.6.4: „Adopteerimine peatab pärimisõiguse ainult senikaua, kuni mees on teise pere liige. Peale emantsipatsiooni saab ta õigused oma sünnijärgsete vanemate omandile, kui ta emantsipeeriti vanemate eluajal, mitte peale nende surma. Ehk mees, kes on emantsipeeritud peale vanemate surma, ei saa olla pärijaks.”
Hilisemas Rooma õiguses puudus pärandamis- ja pärimisõigus ka riigireetjatel, usust taganejatel ja ketseritel.
Rauna kihelkond
Rauna kihelkond (saksa keeles Kirchpiel Ronneburg, läti keeles Raunas draudzes novads) oli haldusüksus Liivimaal Võnnu vojevoodkonnas ja Võnnu kreisis.
Holland (täpsustus)
Holland võib olla:
Petro Bolbotšani tänav (Kiiev)
Petro Bolbotšani tänav (ukraina keeles Вулиця Петра Болбочана) on Ukraina Rahvavabariigi sõjaväelase Petro Bolbotšani (1883–1919) järgi nimetatud tänav Kiievis.
Pikatiivalised
Pikatiivalised ehk piiritajalised (Apodiformes) on lindude klassi kuuluv selts.
Tallinna kreis
Tallinna kreis (saksa keeles Der Revalsche Kreis, venepäraselt Ревельский уезд) oli Tallinna asehalduskonna haldusüksus Põhja-Eestis aastatel 1783–1796. Tallinna kreis moodustati Tallinna kubermangu Harju distrikti jagamisel kaheks kreisiks – üks keskusega Tallinnas ja teine keskusega Paldiskis.
Maakond piirnes läänes Paldiski kreisiga, idas Rakvere kreisiga, lõunas Paide kreisiga.
Tallinna kreisi haldusjaotus
Pärast asehaldurkondade likvideerimist 1796. aastal taastati endine ühine Harju kreis.
Museion (täpsustus)
Museion oli Vana-Kreekas muusade pühamu (tempel, koobas või mäetipp).
Tuntud on Helikoni museion, Ateena filosoofiakoolide museionid, sealhulgas Akadeemia museion ja Lykeioni museion, ning eriti Aleksandria uurimisasutus Museion.
César Milstein
César Milstein (8. oktoober 1927 – 24. märts 2002) oli Argentina biokeemik. Milstein jagas 1984. aastal Nobeli füsioloogia- või meditsiiniauhinda Niels Kaj Jerne ja Georges Jean Franz Köhleriga hübridoomitehnika väljatöötamise eest monoklonaalsete antikehade tootmiseks.
Elukäik
Milstein sündis Argentinas Bahía Blanca linnas. Tema vanemad olid Máxima (Vapniarsky) ja Lázaro Milstein. Ta lõpetas Buenos Airese ülikooli ja omandas doktorikraadi biokeemias. Seejärel oli ta Inglismaal Cambridge'is asuva Meditsiiniuuringute Nõukogu molekulaarbioloogia labori liige ja omas topeltkodakondsust Argentinas ja Suurbritannias. 1956. aastal sai ta Sociedad Bioquímica auhinna kineetiliste uuringute eest ensüümi aldehüüddehüdrogenaasiga. 1958. aastal pääses ta Briti Nõukogu rahastusel Cambridge'i ülikooli biokeemia osakonda, et töötada doktorikraadi jaoks Malcolm Dixoni käe all ensüümi fosfoglükomutaasi metallaktiveerimise mehhanismi alal. Selle töö käigus tegi ta koostööd Frederick Sangeriga, kelle rühma ta lühiajaliselt kuulus.
Karjäär
Suurem osa Milsteini teadlaskarjäärist keskendus antikehade struktuuri ja antikehade mitmekesisuse tekkemehhanismi uurimisele. Selle püüdluse osana töötas ta 1975. aastal Georges Köhleriga välja monoklonaalsete antikehade tootmise hübridoomitehnika – avastus, mida tunnustati 1984. aastal Nobeli füsioloogia- või meditsiiniauhinnaga. See avastuse mõjul hakati antikehi nii teaduses kui ka meditsiinis laialdaselt kasutama.
Milstein andis olulise panuse monoklonaalsete antikehade tehnoloogia täiustamisse ja arengusse – eriti monoklonaalsete antikehade kasutamisel markerite saamiseks, mis võimaldavad eristada rakutüüpe. Koostöös Claudio Cuelloga aitas Milstein panna aluse monoklonaalsete antikehade kasutamisele sondidena nii neuroloogiliste häirete kui ka paljude teiste haiguste patoloogiliste radade uurimisel. Milsteini ja Cuello töö võimaldas monoklonaalseid antikehi kasutada ka immunopõhiste diagnostiliste testide võimsuse suurendamiseks.
Milsteini varasemates antikeha töödes keskenduti nende mitmekesisusele aminohapete tasemel, samuti disulfiidsidemetele, mille abil neid koos hoiti. Osa sellest tööst tegi ta koostöös abikaasa Celiaga. Seejärel suundus tema uurimistööde rõhk antikehi kodeerivale mRNA-le, kus ta suutis esitada esimesed tõendid nende sekreteeritud polüpeptiidide prekursori olemasolu kohta. Hübridoomitehnoloogia väljatöötamine koos nukleiinhapete järjestuse edusammudega võimaldas Milsteinil kindlaks teha muutused, mis toimusid antikehades pärast antigeeniga kohtumist. Ta näitas immunoglobuliin V geenide somaatilise hüpermutatsiooni tähtsust antikeha afiinsuse küpsemisel. Selles protsessis võimaldab immunoglobuliini geenide lokaliseeritud mutatsioon toota paranenud antikehi, mis annavad olulise panuse immuunsusse ja immunoloogilisse mällu. Suur osa tema viimaste aastate tööst oli pühendatud selle mutatsiooniprotsessi iseloomustamisele ja mõistmisele. Ta tegi sel teemal väljaandele käsikirja vähem kui nädal enne surma.
Milstein ei patenteerinud oma avastusi, kuna ta pidas neid kogu inimkonna intellektuaalseks omandiks.
Tunnustus
Lisaks 1984. aasta Nobeli auhinnale valiti Milstein 1975. aastal Kuningliku Seltsi liikmeks, ta pälvis 1980. aastal Columbia ülikoolist Louisa Gross Horwitzi auhinna ja võitis 1989. aastal Copley medali. 1993. aastal andis Argentina Konexi fond talle oma riigi viimase kümnendi kõige olulisema teadlasena Diamond Konexi auhinna, mis on üks Argentina mainekamaid kultuuriauhindu.
Isiklikku
Milstein abiellus 1953. aastal Celia Prilleltenskyga.
Milstein suri 24. märtsil 2002 Inglismaal Cambridge'is 74-aastaselt südamehaiguse tagajärjel.
2010. aastal ilmus film "Un fueguito, la historia de César Milstein", mille režissöör Ana Fraile pälvis Argentina filmiakadeemia parima dokumentaalfilmi auhinna. Un fueguito
Kuraator
Kuraator on kunstinäituse koostaja. Harvem nimetatakse kuraatoriks festivali vm kultuuriürituse programmijuhti.
Eestis on tuntud kuraatorid näiteks Reet Varblane, Mari Vallikivi, Eha Komissarov, Anders Härm jt. Kuraator võib tegutseda alaliselt muuseumi juures või olla kutsutud vaid üht näitust koostama.
Ajalooliselt on kuraatoriks nimetatud ka ametlikku hooldajat või järelevalvajat, sh riigivõimu esindajat autonoomse kõrgkooli juures ja õpperingkonna ülemat tsaariaegsel Venemaal.
Georg Andreas Bull
pisi| Georg Andreas Bull (26. märts 1829 – 1. veebruar 1917) oli norra arhitekt ja ehitusinsener.
Ta õppis aastatel 1843–1845 Bergenis Franz Wilhelm Schiertzi juures ning seejärel Hannoveri ülikoolis ja hiljem Berliini ehitusakadeemias.
Ta projekteeris nii raudteejaamu, kirikuid, tootmishooneid kui ka elumaju.
Ta tegutses ka maamõõtja ja ehitusinspektorina ning tegi arheoloogilisi uurimusi.
Isiklikku
Viiuldaja Ole Bull ja maalikunstnik Knud Bull olid tema vennad.
Ka tema poeg Henrik Bull oli arhitekt.
Toolse kihistik
Kihistiku moodustab diktüoneemaargilliit. Kihistikku eristab Tabasalu kihistikust väiksem püriidi sisaldus. Kihistikus esineb ka vahekihtidena ja läätsjate moodustistena peeneteralist liiva.
Chełmiec
Chełmiec (kuni 29. maini 1953 Chełmiec Polski) on küla Poolas Väike-Poola vojevoodkonnas Nowy Sączi maakonnas, Chełmieci valla halduskeskus. Chełmiec asub Nowy Sączist vahetult loodes, Krakówist ligikaudu 69 km kagus.
Sandra Magnus
Sandra Hall Magnus (sündinud 30. oktoobril 1964) on Ameerika Ühendriikide insener ja endine NASA astronaut. Ta valiti astronaudiks 1996. aastal ning käis kosmoses neli korda. Magnus osales missioonidel STS-112, STS-126, STS-119 ning Space Shuttle'i programmi viimasel missioonil STS-135. Ta kuulus veel Rahvusvahelise Kosmosejaama 18. ekspeditsiooni.
Magnus lahkus NASA-st detsembris 2012.
EMK Paldiski kogudus
Eesti Metodisti Kiriku Paldiski kogudus on Paldiskis tegutsev Eesti Metodisti Kiriku (EMK) kogudus.
Koguduse pastor on aastast 1999 Boris Zujev.
Ryōta Oshima
Ryōta Oshima (jaapani keeles 大島 僚太 Ōshima Ryōta; sündinud 23. jaanuaril 1993 Shizuokas) on Jaapani jalgpallur, poolkaitsja.
Grigori Služitel
Grigori Služitel (vene keeles Григорий Михайлович Служитель; sündinud 8. juulil 1983 Moskvas) on vene kirjanik ja näitleja.
Ryōta Oshima
Koondisekarjäär
Oma esimese mängu Jaapani jalgpallikoondises mängis ta 2019. aastal.
Golden Globe Race 2018
Golden Globe Race 2018 ehk GGR 2018 oli ümber maailma purjetamise võistlus tähistamaks Sir Robin Knox-Johnstoni ajalooliselt esimest vahepeatusteta üksinda ümber maakera purjetamist 1968.-1969. aastal võistlusel Sunday Times Golden Globe Race. GGR 2018 algas Les Sables-d'Olonne's, Prantsusmaal 1. juulil 2018. Kõik osalejad olid kohustatud kasutama sarnast jahti ning varustust nagu oli Sir Robin Knox-Johnstonil esimesel sellisel võistlusel ehk peale turvavarustuse pole jahil lubatud muu tänapäevane tehnika.
Grigori Služitel
Ta lõpetas aastal 2005 Venemaa Teatrikunsti Akadeemia lavastusteaduskonna (Sergei Ženovatši klassis).
Golden Globe Race 2018
Kavas on ka 2022 Golden Globe Race.
Grigori Služitel
Praegu on ta teatrikunsti stuudio näitleja.
Golden Globe Race 2018
Ajalugu
Pärast Briti jahisõitja Francis Chichesteri rekordajalist üksi ümber maakera purjetamist tekkis mitmel purjetajal idee teha sama, aga ilma vahepeal peatusi tegemata. Nii kuulutati 1968. aasta märtsis välja Sunday Times Golden Globe Race ehk esimene katse sõita üksi ilma vahepeatusteta ümber maakera (Golden Globe Race 2018 on teine selle sarja võistlus). 1968. aasta võistlusel ei pidanud osalejad maksma osavõtutasu, puudusid piirangud võistlusele kvalifitseerumiseks ning ei kehtestatud kindlaid reegleid, peale selle, et purjetama peab üksi ning ilma vahepeatusteta. Osavõtjaid tuli kokku üheksa, kes kõik alustasid teekonda erineval ajal ning erineva jahiga. Esimesena lõpetajale määrati auhinnaks karikas ning oli ka lisaauhind, 5000 naelsterlingit, kiireima ajaga finišeerijale. Võistluse lõpetas, vaid üks võistleja, Sir Robin Knox-Johnston, kes purjetas 9,75-meetrise Suhaili tüüpi jahiga. Ülejäänud võistlejad, kas läksid jahiga põhja, tegid enesetappu või andsid alla. Esimene Golden Globe Race on olnud eekujuks paljudele sarnastele võistlustele nagu Vendee globe ja BOC Challenge Around Alone ning selle võistluse 50. aastapäevaks loodi Golden Globe Race 2018.
Grigori Služitel
Eesti keeles on temalt ilmunud aastal 2019 "Saveli päevad", tõlkinud Erle Nõmm, ilmunud sarjas "Punane raamat" (originaalis "Дни Савелия", ilmunud aastal 2018).
Golden Globe Race 2018
Rada
Võistlejad pidid stardipaigas Prantsusmaal olema 11. juunil 2018 kell 16.00. Võistlus algas Les Sables-d’Olonne'st (Prantsusmaalt) 1. juulil 2018 ning startimiseks oli antud viis päeva. Võistlus rada kulgeb idast läände ning finišiks on sama koht, kust alustati ehk Les Sables-d’Olonne.
Punktid, kust võistlejad peavad/pidid mööda sõitma, on/olid järgmised:
Reeglid
Võistlusel osalemiseks peab võistleja olema vähemalt 18 aastat vana ja ookeanil purjetanud vähemalt 8000 meremiili ning üksinda purjetanud vähemalt 2000 meremiili. Maksimaalne osalejate arv on 25 ning osalustasu 14 000 Austraalia dollarit, mis pidi olema tasutud 31. jaanuariks 2018.
Põhilisteks reegliteks on, et võistleja ei tohi teha ühtegi vahepeatust ning ei tohi kasutada kaardiplotterit, mõnda muud navigatsiooniseadet või muid elektroonilisi seadmeid (seal hulgas GPS-i, mobiiltelefoni, elektroonilist kella, arvutit, digitaalset kaamerat jne). Võistlejad, kes neid reegleid rikuvad saavad küll edasi võistelda, kuid nad tõstetakse Chichester-klassi, kus pole võimalik võita ametlikku Golden Globe Race'i karikat ning saada tagasi osavõtutasu. Osaleja, kes teeb rohkem, kui kaks vahepeatust on automaatselt diskvalifitseeritud.
Küll aga on iga jahi pardal, võistlusekorraldajate poolt kokku pandud pakk, mis sisaldab eraldi satelliitseiresüsteem (tracker), mida võistleja ise kasutada ei saa, kuid mis on mõeldud võistlejate positsiooni määramiseks, et inimesed saaksid võistlust internetist jälgida. Veel on pakis kaks satelliittelefoni iga nädalasteks turvalisuse kontrollideks võistluse peakorteri ja osaleja vahel ning suletud karp kaardiplotteriga ainult hädajuhtudeks. Suletud karbi avamisel pannakse võistleja automaatselt Chichester-klassi.
Nõuded võistelda tohtivatele jahitüüpidele on järgmised:
Igal võistlejal peab olema 5 miljoni naelane vastutuskindlustus.
Kõigil osalejatel on lubatud igal ajal suhelda raadio teel, kellega soovivad, kuid nad ei tohi saada infot ilma kohta. Vabalt tohib suhelda ka kõigi võistlejate ning ümberkaudsete laevadega (näiteks raadio teel), neilt tohib ka saada igasugust verbaalset informatsiooni (ka ilma kohta).
Võistlejad
Golden Globe Race'il osales 18 võistlejat 13 riigist. Võistlejate keskmine vanus on 47, vanim on 72 aastat vana ning noorim 28.
Allikas: https://goldengloberace.com/skippers-provisional/
Võistlus
1. juulil 2018 startis Les Sables-d’Olonne'st, Prantsusmaalt 18 purjetajat. Starti ei jõudnud ainult üks võistleja, Francesco Cappelletti, kes ei saanud oma jahti õigeks ajaks sõiduvalmis.
Esimesena katkestas oma sõidu Ertan Beskardes 6. juulil. Teisena otsustas võistluse lõpetada Kevin Farebrother, kelle illusiooni üksi purjetamisest purustas unepuudus. Antoine Cousot'l, Istvan Koparil ja Nabil Amra'il tekkisid kõigil probleemid tuulerooliga, mistõttu Antoine Cousot ja Nabil Amra katkestasid.
Philippe Péché'l, kes võistlust pikalt juhtis, murdus ära roolileht ning ta ei suutnud seda parandada, lisaks kasutas ta veel mitmel korral satelliittelefoni, mis tõttu ta diskvalifitseeriti.
Are Wiig läks 27. augustil oma jahiga ümber, murdis selle käigus masti ning oli sunnitud võistluse katkestama.
21. septembril läks ümber Abhilash Tomy jaht, selle käigus vigastas mees selga, murdis masti ning katkestas võistluse paar päeva hiljem. Samal ajal murdis oma masti ning katkestas võistlemise ka Gregor McGuckin. 20. oktoobril lõhkus oma masti veel üks võistleja Loïc Lepage, kes pärast seda enam võistlemist ei jätkanud.
Susie Goodalli jaht sattus suurde tormi ning 5. detsembril olles 2000 meremiili kaugusel Hoorni neemest, käis jaht ümber ning murdus jahimast. Lähim laev, kaubalaev MV Tian Fu, jõudis Goodalli päästma kaks päeva pärast õnnetust 7. detsembril. Päästeoperatsioon õnnestus, kuid Susie Goodall pidi hülgama oma jahi, mistõttu ei saanud ta enam võistelda.
Võistlemise otsustas katkestada ka Mark Sinclair, kelle jahi põhjal vohasid vääneljalalised, aeglustades oluliselt tema sõidukiirust.
Hetkel (03.03.19) on võistlusesse alles jäänud 6 võistlejat, kellest üks sõidab Chichester-klassis. Esimesena jõudis finišisse Jean-Luc Van Den Heede, kes läbis raja 211 päevaga. Peale selle, et mees võitis 2018 Golden Globe Race'i, sai temast 73-aastaselt ka vanim, kes sellisest võistlusest on osa võtnud.
Autasustamise kuupäevaks on määratud 22. aprill 2019, kus esimesena lõpetaja Jean-Luc Van Den Heede saab Golden Globe Race' ametliku karika ning kõigi lõpetanud võistlejate vahel jagatakse välja ka 75 000 naelane auhind. Osalejad, kes läbisid raja reegleid rikkumata, saavad ka Golden Globe'i mälestustahvli ning Chichester-klassis osalejad saavad Chichsteri mälestustahvli. Need, kes läbisid raja 22. aprilli kella 1500ks, saavad lisaks Suhaili karika ning nende osavõtutasu tagastatakse.
Uku Randmaa
Jahi, millega Randmaa võistles, soetas ta endale 2017. aasta detsembris ning selleks oli Rustler 36 tüüpi jaht, mille nimeks sai One and All. Enne starti kommenteeris ta ise võistlust järgmiselt: "See on unistuste sündmus – ümbermaailmavõistlus tõelistele gladiaatoritele. Minu jaoks on parim osa võistlusel osalemine, kõige hullem aga – katkestamine. Kui ma ka ei võida, täidab juba finišisse jõudmine mu unistuse."
Jõudnud India ookeanile, platseerus Randmaa esimest korda kolmandale kohale ning säilitas oma positsiooni finišini. Vahepeal ehk 4. aprilli andis Randmaa teada, et tal hakkavad valearvestuse tõttu lõppema toiduvarud – järel oli vaid 29 pakki külmutatud/kuivatatud toitu ning umbes sama palju pakisuppe, aga purjetada oli tal jäänud ligikaudu 30 päeva. Lisatoiduks üritas ta püüda kala, mis osutus keeruliseks, ning lisaks pidi ta oma päevase kilokalorite tarbimise vähendama 500-ni, mis oli vaid viiendik sellest, kui palju ta oleks tegelikult pidanud tarbima. Toidupuuduse tõttu kaotas ta võistluse lõpuks ligi 20 kilogrammi (võrdluseks esimesena koha saavutanu kaotas 11 kg ning teise koha omanik 18 kg). 20. veebruaril määrati talle 72-tunnine karistus, mis lisati tema finišeerimisajale. Põhjuseks oli raadio teel meteoroloogilise info küsimine ja ka selle saamine, mis on võistluse reeglite järgi keelatud.
Boliivia jalgpalliliiga
Boliivia jalgpalliliiga (ametlikult División de Fútbol Profesional või Liga de Fútbol Profesional Boliviano) on Boliivia kõrgeim jalgpalliliiga.
Praegune täisprofessionaalne Boliivia jalgpalliliiga loodi 1977. aastal. Jalgpalli oli Boliivias mängitud juba alates 20. sajandi algusest, eriti La Pazis ja Oruros. 1914. aastal sai La Pazis alguse amatöörliiga, mis 1950. aastatel sai poolprofessioonlaseks. Boliivia jalgpalliliit hakkas üleriigilisi meistrivõistlusi Copa Simón Bolívari korraldama alates 1958. aastast.
Liiga formaat on aja jooksul muutnud. Esimesel hooajal mängis liigas kuusteist klubi, mis olid jagatud kahte gruppi. 1980. aastate keskel vähendati liigas osalevate klubide arvu neljateistkümnele. Majanduslike probleemide tõttu olid osad klubid sunnitud liigast välja astuma ning 1991. aastaks oli klubide arv vähenenud kaheteistkümneni. Kui kuni 2002. aastani selgus ühe aasta sees ainult üks meister, siis alates 2003. ja 2004. aasta hooajast on enamasti välja selgitatud nii kevad- kui ka sügishooaja meister (Apertura ja Clausura). 2006. aastal olid 12 klubi jagatud kahte gruppi ning põhihooaja kuus parimat klubi selgitasid lõpuks omavahel meistri. Hilisematel aastatel on liiga formaat muutunud juba peaaegu iga aasta. 2018. aasta kevadhooajal olid neliteist klubi jagatud kahte gruppi ning põhihooaja kaheksa parimat selgitasid meistri väljalangemismängudes. Kevad- ja sügishooaja jooksul kõige vähem punkte teeninud klubi langeb esiliigasse. Teine kõige vähem punkte teeninud klubi läheb üleminekumängudele.
Ajalooliselt oli liigas domineerinud La Pazi, Cochabamba ja Santa Cruzi klubid. Alates 1950. aastast on Boliivia meistriks tulnud 16 klubi. Pärast praeguse liiga loomist on neist meistriks tulnud kümme. Läbi aegade edukaim klubi on Club Bolívar, mis on tulnud Boliivia meistriks 29 korral. 15 korral on võitnud The Strongest ja 14 korral Jorge Wilstermann.
Boliivia kõrgliiga läbi aegade suurim väravakütt on Víctor Hugo Antelo, kes lõi aastatel 1983–2000 kuue eri klubi särgis kokku 350 väravat.
Klubid
2019. aastal mängivad liigas järgmised klubid:
Meistrid
Torneo Nacional : Copa Simon Bolivar : Liga de Futbol Profesional :
Meelis Virkebau
Meelis Virkebau (sündinud 14. märtsil 1957 Kiviõlis) on Eesti tippjuht. Ta on Eesti Rõiva- ja Tekstiililiidu juhatuse esimees.
Meelis Virkebau on lõpetanud 1981. aastal Tartu ülikooli majandusteaduskonna (rahanduse ja krediidi erialal) ning aastal 1990 Eesti Kõrgema Kommertskooli ärijuhtimise erialal.
Ta töötas aastatel 1983–1993 tehase Tarbeklaas tootmis- ja müügidirektorina. Aastatel 1993–1994 oli ta Hackman Eesti AS müügijuht. Aastatel 1994–1995 oli ta AS Balti Manufaktuur peadirektor. Alates 2000. aastast oli Meelis Virkebau Narvas asuva Rootsi aukonsulaadi aukonsul.
Meelis Virkebau on pälvinud tunnustust eelkõige ettevõtte Kreenholmi Valduse AS tegevdirektorina ning sai selle ülesehitamise ja eduka majandamise eest 1998. aastal Eesti aasta ärijuhi auhinna. 2001. aastal pälvis ta Valgetähe IV klassi teenetemärgi.
Hernals
Hernals on Austria pealinna Viini omavalitsuslikult XVII ringkond (Bezirk).
Gibraltari kuberner
pisi|Gibraltari kuberneri lipp Gibraltari kuberner (inglise keeles Governor and Commander-in-Chief of Gibraltar 'Gibraltari kuberner ja ülemkomandör') on Suurbritannia monarhi esindaja Briti ülemereterritooriumil Gibraltaril.
Kuberneri määrab ametisse Briti monarh valitsuse soovitusel. Kuberner tegutseb de facto riigipeana. Ta vastutab Gibraltari peaministri ja teiste ministrite formaalse ametissemääramise eest pärast valimisi Kuberner vastutab isiklikult ka kaitse- ja turvaküsimuste eest.
Esimene Gibraltari kuberner pärast ala Briti valdusse minekut oli 24. juulist 4. augustini 1704 Sir George Rooke.
2013. aasta detsembrist on Gibraltari kuberner Sir James Dutton, tema eelkäija oli Sir Adrian Johns.
Siiani pole Gibraltaril olnud ühtki täievolilist naiskuberneri peale kohusetäitjate.
Gibraltari kuberneril on oma lipp: Suurbritannia lipp Gibraltari vapiga. Tema residentsil (The Convent) lehvivad siiski Suurbritannia lipp ja Gibraltari lipp.
Marco Scandella
Marco Scandella (sündinud 23. veebruaril 1990 Montréalis) on Kanada jäähokimängija, kes mängib kaitsjana NHL-i klubis St. Louis Blues.
Aastatel 2007–2010 mängis ta Quebec Major Junior Hockey League'i klubis Val-d'Or Foreurs.
2008. aastal valis Minnesota Wild ta NHL-i draft'is 55. valikuna. Juba hooaja 2008/09 lõpus debüteeris ta American Hockey League'is Wildi tütarklubis Houston Aeros, jätkates hiljem mängimist Val-d'Or Foreursist. NHL-is debüteeris Scandella 12. novembril 2010 mängus Florida Panthersi vastu. Esimese värava lõi ta liigas hooaja 2011/12 esimeses mängus Columbus Blue Jacketsi vastu. Tema läbimurdehooaeg oli 2013/14, mil ta asus teises kaitsepaaris mängima koos Jared Spurgeoniga. Hooajal 2014/15 tegi Scandella NHL-is seni oma kõige resultatiivsema hooaja (11+12).
2017. aasta juunis kaubeldi Scandella Wildist Buffalo Sabresi. 2020. aasta jaanuaris kaubeldi ta Sabresist Montreal Canadiensi ja sealt juba kuu aega hiljem St. Louis Bluesi.
Martin Fogel
Martin Fogel (17. aprill 1634 Hamburg – 21. oktoober 1675 Hamburg) oli saksa ajaloolane ja polüglott, keda võib pidada fennougristika üheks alusepanijaks, kuna ta tõestas ungari keele, soome keele ja saami keelte omavahelise suguluse sõnavara ja grammatika põhjal.
Tema eluajal jäid Martin Fogeli töö tulemused arhiividesse, nii et tema otsene mõju hilisemale uurimisele ei saanud olla suur. Martin Fogel oli Hamburgi akadeemilise gümnaasiumi professor ja linnaarst.
Observationes
Humanismi levides Euroopa õpetlaste hulgas oli tekkinud huvi ka soome keele vastu. Eriti Itaalia valitsejate õukondades oli palju humaniste, kes mõjutasid valitsejate huvisid. Muu hulgas tärkas Itaalia valitsejate hulgas huvi nende rahvaste vaimuilma suhtes, kelle hulgast nende õukonnas külalisi käis.
Toscana suurhertsog Cosimo III õukonnas viibis Martin Fogel külalisena. Hiljem, kui Cosimo III oli külaskäigul Hamburgis ja kohtus seal Rootsi kuninganna Kristiinaga, palus Cosimo III, et Martin Fogel koostaks sõnastiku ja grammatika soome keele kohta, mida Rootsi riigis räägiti. Kui Fogel ülesande sai, pidi Rootsis siiski olema teada, et ka riiginõunik Bengt Skytte koostas soome keele sõnastikku.
Oma raamatus "De finnicae linguae indole observationes" kirjutab Fogel, et mitmes keeles vahelduvad kergesti f ja h. Samal ajal väideti klassikalistes ajalooraamatutes, et fennid (soomlased või saamid) ja hunnid (ungarlased) on üks ja sama rahvas. Selle põhjal järeldas Fogel, et soome keel ja ungari keel peavad olema sugulaskeeled. Saadud ülesande kohaselt koostas Martin Fogel ka soome keele grammatilise kirjelduse, mida peetakse praegu eriti väärtuslikuks.
Fogeli aastal 1669 Cosimo III tarbeks koostatud raamat sai aukoha Medicide raamatukogust Firenzes, kuid teos mattus siiski raamatukogu sügavustesse. Soome keeleteadlane Eemil Nestor Setälä leidis ühe käsikirja Hannoveri raamatukogust Niedersächsische Landesbibliothek ja E. Teza avaldas teose uuesti Itaalias 1893. aastal.
"Collectanea"
Hiljem tegi Martin Fogel oma käsikirja lisamärkmeid. Materjali on kokku 130 lehekülge. Tema eesmärk oli avaldada märkimisväärselt parandatud versioon oma teosest "Observationes", kuid autori enneaegne surm katkestas selle töö. Fogeli täiendatud käsikirja avaldas Cristina Wis-Murena alles aastal 1983.
Fogel kogus materjali ungari keele kohta Albert Molnári teosest "Dictionarium Ungarico-Latinum" (1664) ja soome keele kohta Ignatius Meueri teosest "Variarum Rerum Vocabula" (1668). Ta sai saami keelte kohta materjali Johannes Schefferuselt, kes kasutas sama materjali oma teoses "Lapponia" (1673). Schefferuse pakutud materjal pärines ilmselt Piteå saami keelest. Kasutatud keelematerjali kuulunud sõnavara ja selles ilmnenud grammatiliste joonte põhjal järeldas Martin Fogel, et ungari keel, soome keel ja saami keeled on sugulaskeeled.
Oma järelduse tegi Fogel sada aastat enne János Sajnovicsi teose "Demonstratio. Idioma Ungarorum et Lapponum idem esse" ilmumist aastal 1770. Sajnovicsi teose ilmumist peetakse fennougristika uurimise tegelikuks alguseks.
Tetoni maakond
Tetoni maakond on maakond mitmes Ameerika Ühendriikide osariigis:
Eesti Arhivaaride Ühing
Eesti Arhivaaride Ühing (lühend EAÜ) on Eesti vabatahtlik mittetulundusühing, mille eesmärk on arhiivinduse alal tegutsevate isikute kutsealaste, õiguslike, majanduslike ja muude huvide kaitse; kutseoskuste arendamine; dokumentide kogumisele, korrastamisele, säilitamisele ja kasutamisele kaasaaitamine; ajaloo ja arhiivinduse propageerimine. EAÜ koondab oma eesmärgi saavutamiseks isikuid, kes hoolitsevad eesti arhiivivarade kogumise, korrastamise, säilitamise ja kasutamise eest, olenemata nende asukohast ja ametkondlikust kuuluvusest.
EAÜ loodi 1939.
Tosna kihistu
Tosna kihistu (inglise keeles Tosna Formation) on ordoviitsiumi ladestu Pakerordi lademe kihistu.
Kihistut eristatakse Leningradi oblastis, esinduslikeim on kihistu Sjassi ja Ižora jõe vahelisel alal. Selle moodustavad liiv ja liivakivi, mis sisaldavad ka ohtralt brahhiopoodide apatiidist moodustunud kodade jäänuseid. Enamasti pärinevad sealsed brahhiopoodide jäänused küll vanematest kihistutest, mis on lahti uhutud ja taas settinud.
Alfred Kadastik
Alfred Kadastik (9. veebruar 1921 Pajusi – 1. aprill 2005 Paide) oli eesti majandijuht ja rahvasaadik.
1960. aastatel oli ta Paide rajooni kolhoosi "Õiguse Võit" esimees.
Aastatel 1963–1967 oli ta Eesti NSV Ülemnõukogu VI koosseisu saadik ja Eesti NSV Ülemnõukogu Presiidiumi liige.
Ta on maetud Paide Sillaotsa kalmistule.
Peter Machajdík
pisi|Peter Machajdík (2015) Peter Machajdík (sündinud 1. juunil 1961 Bratislavas) on slovaki helilooja.
Machajdik on üks 21. sajand Euroopa silmapaistvamaid akadeemilise muusika heliloojaid. Temalt on valminud enam kui 100 teost, hõlmates pea kõiki žanre kammermuusikast, orkestrist, vokaal- ja elektroonilisest muusikast kuni multimeediumini. Ta kasutab sageli väga lihtsaid materjale ja väljendusvorme luues siiski dünaamilise ja keeruka helipaleti. Tema muusikat, mida tavaliselt nimetatakse emotsionaalseks, kujutlusvõimeliseks, kaasahaaravaks ja filmilikuks, on esitatud viiel kontinendil juba enam kui 25 aastat. Seda on mängitud sellistel festivalidel nagu Inventionen Berliinis, New Work Calgary, Vanamuusika festival Boston, LakeComo Festival, Ostrava Päevad, Nuovi Spazi Musicali Roomas, Young Euro Classic Berliinis, Bolzano festival, Hörgänge Viini kontserdimaja, Sagra Musicale Malatestiana Rimini, Kauniaineni muusikafestivalil ja Hauho muusikafestivalil Soomes.
Machajdíki muusikat on esitanud orkestrid, ansamblid ja solistid, sealhulgas Lublini filharmoonia, Nordwestdeutsche Philharmonie, Slovakkia Raadio Sümfooniaorkester, Janáčeki Filharmooniaorkester, I. J. Paderewski Riiklik Filharmooniaorkester, Slovaki Kammerorkester, Cluster Ensemble, Quasars Ensemble, NeoQuartet, harfimängijad Floraleda Sacchi, Kristan Toczko ja Klára Bábel.
Yuki Kobayashi
Yuki Kobayashi (jaapani keeles 小林 祐希 Kobayashi Yuki; sündinud 24. aprillil 1992 Tokyos) on Jaapani jalgpallur, poolkaitsja.
Koondisekarjäär
Jaapani jalgpallikoondises mängis ta 2016. aastal 2 mängu.
Peter Machajdík
Tema loomingut on esitanud sellised dirigendid nagu Anu Tali, Benjamin Bayl, Paweł Przytocki, Florian Ludwig, Leoš Svárovský, Miran Vaupotić ja Hakan Sensoy. Machajdíki muusikat on kuulda ka Kristina Paulini koreograafiates Hamburgi Balleti ja Slovakkia Rahvusteatri solistidele.
Adõgeekeelne Vikipeedia
pisi|Logo Adõgeekeelne Vikipeedia (adõgee keeles Адыгэ Википедие) on Vikipeedia adõgeekeelne versioon.
Adõgeekeelsele Vikipeediale pandi alus 2016. aastal.
Athenagoras (Kavadas)
Athenagoras (kreeka keeles Αθηναγόρας; kodanikunimega Alexandros Kavadas Αλέξανδρος Καββάδας; 16. jaanuar 1884 Korfu – 15. oktoober 1962 London) oli aastail 1951–1963 Thyateira peapiiskop ning Lääne- ja Kesk-Euroopa eksarh. Ühtlasi oli ta paguluses oleva Eesti Apostlik-Õigeusu Kiriku hooldaja (locum tenens) alates 1953. aastast.
Põrandahari
pisi|Põrandahari Põrandahari on levinuim tööriist, mida kasutatakse koristus- ja puhastustöödel. Peamiselt on seda tüüpi hari pika varre ja lapiku harjapeaga ning neid kasutatakse kõige enam põrandate puhastamiseks ja pühkimiseks.
Põrandahari koosneb pikast varrest ehk käepidemest ning lapikust harjapeast, kuhu on kinnitatud harjased. Peamiselt on vars valmistatud puidust, plastist või metallist ning harjased on tänapäeval peamiselt plastist.
Ajalugu
Põrandaharjad arenesid välja luudadest ning tänapäevase lapiku kuju said nad alles 19. sajandi keskpaigas.
Bertry
Bertry on vald Põhja-Prantsusmaal Nordi departemangus Le Cateau-Cambrésis' kantonis.
pisi|tühi|Bertry kirik
EMK Ruusmäe kogudus
Eesti Metodisti Kiriku Ruusmäe kogudus on Võru maakonnas Haanja vallas Ruusmäe külas tegutsev Eesti Metodisti Kiriku (EMK) kogudus.
Kogudus registreeriti ametlikult alles 1979, ehkki kooskäimist alustati juba Eesti esimesel iseseisvusperioodil.
Ante Šarić
pisi |200px| Ante Šarić (2011)
Ante Šarić (sündinud 6. aprillil 1984 Splitis) on horvaadi maletaja, rahvusvaheline suurmeister (2007).
Õpilaste teadustööde riiklik konkurss
Õpilaste teadustööde riiklikku konkurssi korraldab Eesti Teadusagentuur 2002. aastast koostöös Haridus- ja Teadusministeeriumiga. Konkurssi korraldatakse sel eesmärgil, et õpilastel oleks võimalus oma uurimistöid teiste tugevate töödega võrrelda, lisaks julgustatakse ja suunatakse õpilasuurimusi teaduslikumale teemakäsitlusele.
Konkursi auhindadeks on riiklikud rahalised preemiad, mis antakse välja eraldi põhikooli- ja gümnaasiumi astmes ning parimate tööde juhendajatele. Õpilaste teadustööde konkursi tublimad saadab Eesti Teadusagentuur Euroopa Liidu noorteadlaste konkursile ja Ameerika Ühendriikides toimuvale Intel ISEF õpilaste teadusprojektide võistlusele. Lisaks saab üks õpilane võimaluse veeta teadusnädala Londonis, üks osaleda Šveitsi talendifoorumil ning üks loodusteadusliku töö autor saab minna Šveitsi Alpidesse loodust uurima.
Ante Šarić
Šarić sai suurmeistriks 23-aastaselt 2007. aastal. Neli aastat varem oli ta FIDE-lt saanud rahvusvahelise meistri nimetuse.
Õpilaste teadustööde riiklik konkurss
Eriauhindasid on konkursil jaganud: Eesti Ajaloomuuseum, Eesti Energia, Eesti Füüsika Selts, Eesti Kirjandusmuuseum, Eesti Kultuurkapital, Eesti Kunstiakadeemia, Eesti Lastekirjanduse Keskus, Eesti Loodus, Horisont, Eesti Loodusmuuseum, Eesti Maaülikool, Eesti Psühholoogide Liit, Eesti Rahva Muuseum, Eesti Teaduste Akadeemia, Eesti Tervishoiu Muuseum, Energia Avastuskeskus, Kaitseministeerium, Keskkonnaamet, Maaeluministeerium, Minu Maailm algklassilastele, Siseministeerium, Sotsiaalministeerium, Tallinna loomaaed, Tallinna Tehnikaülikool, Tallinna Ülikool, Tartu Observatoorium, Tartu Ülikool, Teaduskeskus Ahhaa, Tervise Arengu Instituut.
Ante Šarić
Ta elab Splitis. Tema abikaasa on maletaja Kristina Šarić.
Ottakring
Ottakring on Austria pealinna Viini omavalitsuslikult XVI ringkond (Bezirk).
Bugatti Veyron
Bugatti Veyron EB 16.4 on keskmootoriga sportauto, mille on Saksamaal välja töötanud Bugatti Engineering GmbH ning mida tootis Bugatti Automobiles SAS Prantsusmaal Molsheimis.
Veyroni põhikontseptsiooni autoriks on Bugatti peainsener ja tehnikaguru Frank Götzke ja see sai nime võidusõitja Pierre Veyroni järgi.
Tetoni maakond (Wyoming)
pisi|Asend Wyomingi osariigis thumb|350px|[[Snake'i jõgi ja Tetoni mäestik Tetoni maakonnas]] Tetoni maakond (Teton County) on maakond USA-s Wyomingi osariigis. Geograafilised koordinaadid on
Bugatti Veyron
Algse versiooni tippkiirus on 407 km/h (253 mph). BBC telesaade "Top Gear" nimetas selle aastakümne autoks ja parimaks autoks 2000–2009. Tavaline Bugatti Veyron pälvis 2005 ka Top Geari aasta parima autoga nimetuse.
Tetoni maakond (Wyoming)
Maakonna halduskeskus ja suurim linn on Jackson.
Bugatti Veyron
Veyroni Super Sporti versioon on üks kiiremaid tänavalegaalseid autosid maailmas, mille tippkiirus on 431,072 km/h (267,856 mph). Veyron Grand Sport Vitesse oli maailma kiireim rodster, mis saavutas 6. aprillil 2013 toimunud katsel keskmiseks tippkiiruseks 408,84 km/h (254,04 miili/tunnis).
Tetoni maakond (Wyoming)
Maakonna pindala on 10 935 km², millest 554 km² moodustab veepindala.
EMK Reeküla kogudus
Eesti Metodisti Kiriku Reeküla kogudus on Saare maakonnas Saaremaa vallas Reekülas tegutsev Eesti Metodisti Kiriku (EMK) kogudus.
Tetoni maakond (Wyoming)
Elanike arv oli 2010. aasta rahvaloenduse järgi 21 294. Aastal 2000 oli elanikke 18 251.
Bugatti Veyron
Toodetud on mitu erimudelit. 2010. aasta detsembrist hakkas Bugatti pakkuma ostjatele võimalust valida auto ja selle sisemuse värvi kasutades rakendust Veyron 16.4 Configurator. Bugatti Veyron tootmine lõpetati 2014. aasta lõpus, kuid erimudeleid toodeti kuni 2015. aastani.
EMK Reeküla kogudus
Kogudus alustas EMK Kuressaare koguduse osakonnana 1910. Koguduse oma kirikuhoone õnnistati 1935.
Koguduse pastor Taavet Hindrek Taimla.
Tetoni maakond (Wyoming)
Maakonnas asub Jackson Hole'i suusakuurort ning ligi 40% Yellowstone'i rahvuspargist.
Maakond on üks suurema sissetulekuga maakondadest nii osariigis kui ka kogu riigis. 2010. aasta rahvaloenduse järgi oli maakonnas personaalne sissetulek inimese kohta 94 672 dollarit, mis on Manhattani (111 386 dollarit) järel teine. 2014. aastal oli USA maksuameti (IRS) andmeil maakonnas keskmine sissetulek 296 778 dollarit, mis oli riigi suurim.
Ajalugu
Tetoni maakond moodustati 15. veebruaril 1921 Lincolni maakonna osast. Maakond on nime saanud Tetoni mäestiku järgi.
Maakond oli varem Vabariikliku Partei kants, maakonnast oli pärit ka endine Wyomingi kuberner (1963–1966) ja senaator (1967–1978) Clifford Hansen (ning ka tema tütrepoeg, Wyomingi praegune kuberner Matt Mead) – aastatel 1944–1988 hääletas maakond alati Vabariikliku Partei poolt. Alates 1992. aasta presidendivalimistest, kui demokraat Bill Clinton võitis maakonnas 37,2% George Bush vanema 34,1% ja Ross Peroti 27,9% vastu, on maakond Vabariikliku Partei poolt hääletanud ainult 2000. aasta valimistel, kui George Bush noorem võitis 52,3%ga. Peale 2008. aasta valimisi on maakond Wyomingi ainus maakond, mis hääletab Demokraatliku Partei poolt. Kuberneri- ja kongressivalimistel on maakond siiski aeg-ajalt vabariiklaste poolt hääletanud.
Kiliikia (Rooma provints)
pisi|Rooma Kiliikia pisi|300px|Rooma Väike-Aasia provintsid Trajanuse ajal, sealhulgas Kiliikia
Kiliikia oli varajane Rooma provints, mis tänapäevase haldusjaotuse järgi paiknes Türgi lõunarannikul. Kiliikia annekteeriti Rooma vabariiki aastal 64 eKr Pompeiuse poolt seoses tema sõjalise kohalolekuga idas pärast võitu Kolmandas Mithridatese sõjas. Diocletianus tükeldas selle 297. aasta paiku ja see jäi Rooma võimu alla mitmeks sajandiks, kuni langes moslemite vallutustes.
Esimene kokkupuude ja provintsi rajamine (103 – 47 eKr)
Kiliikia oli Armeenia antiikkuningriigi asupaik. Selle Armeenia pärand oli tuhandeid aastaid vana.
Piirkond oli piraatide varjupaik, kes said kasu orjakaubandusest roomlastega. Kui Kiliikia piraadid hakkasid ründama Rooma laevu ja linnu, otsustas Rooma Senat saata erinevaid väejuhte ohuga tegelema. Nende sekkumiste käigus tekkis Kiliikia provints.
Kiliikia Pediase osad said Rooma territooriumiks aastal 103 eKr, Marcus Antonius Oratori esimese kampaania ajal piraatide vastu. Kuigi kogu "Kiliikia" ala oli tema "provints", või õigemini, tema impeeriumi ala tema propreetorivalitsemise ajal, tehti ainult väike osa sellest piirkonnast sel ajal Rooma provintsiks.
Aastal 96 eKr määrati Lucius Cornelius Sulla Kiliikia propreetor-kuberneriks, mille ajal peatas ta Mithridates II sissetungi. Aastal 80 eKr oli Kiliikia kuberner Gnaeus Cornelius Dolabella, kes hiljem mõisteti süüdi provintsi ebaseadusliku röövimise eest. Tema asendaja aastal 78 eKr oli Publius Servilius Vatia Isauricus. Talle pandi vastutus hävitada piraadid ja tema ametiaeg kestis aastani 74 eKr. Aastatel 77–76 eKr saavutas ta arvukalt merelisi võite piraatide vastu Kiliikia rannikul ning suutis hõivata Lüükia ja Pamfüülia rannikud. Pärast piraatide põgenemist kindlustatud kantsidesse hakkas Vatia Isauricus ründama nende rannikukindlusi. Ta vallutas Olympose linna, enne kui läks vallutama Faselist ning allutama Korykost ja arvukalt väikseid piraatide kantse.
Aastal 75 eKr edenes Vatia Isauricus üle Tauruse mägede (Rooma armee ületas neid mägesid esmakordselt) ja suutis võita isaure põhjanõlval. Ta piiras nende pealinna Isaurat ja suutis selle vallutada pärast jõesängi ümbersuunamist, jättes seega linna kaitsjad ilma ainukesest veeallikast, pärast mida nad varsti alistusid. Aastaks 74 eKr oli Vatia Isauricus korraldanud enda vallutatud territooriumi ja liidendas selle Kiliikia provintsi. Sellest hoolimata oli enamus Kiliikia Pediasest veel Tigran Suure käes ja kuulus Armeenia kuningriiki, samas kui Kiliikia Trachea oli ikka veel piraatide võimu all.
Alles siis, kui Gnaeus Pompeius Magnus sai aastal 67 eKr oma erakorralise käsu piraatide vastu, ja otsustav Korakesioni lahing (tänapäeva Alanyas), milles piraadid lõpuks minema aeti ja maha suruti, ja Kiliikia Trachea toodi Rooma kontrolli alla. Kui Pompeius sai väejuhiks Kolmandas Mithridatese sõjas, sundis ta kuningas Trigani alistuma ja jätkas Kiliikia Pediase kuninga osade äravõtmist, mida Trigan seni omas. Aastal 64 eKr korraldas Pompeius uut provintsi, lisades kõik oma eelnevad vallutused algsele Kiliikia provintsile, ja tegi Tarsose uue provintsi keskuseks.
Pompeiuse korraldatud Kiliikias oli kuus osa: Kiliikia Campestris, Kiliikia Aspera, Pamfüülia, Pisiidia, Isauria ja Lykaonia; koos suurema osaga Früügiast, sealhulgas Laodikeia, Apameia ja Synnada Conventus iuridicus. Kiliikia Campestrisest idas jättis Pompeius kühaliku dünasti Tarcondimotuse kontrollida Anazarbose ja Amanuse mäe. Tarcondimotiidide dünastia hoidis piirkonda püsiva Rooma liitlasena kuni Tiberiuse valitsemiseni.
Aastal 58 eKr lisati Küprose saar, mille roomlased olid võtnud Egiptuse kuningalt. See oli Rooma Kiliikia provintsi ulatus, kui Cicero oli aastatel 51–50 eKr Kiliikia prokonsul. Roomlased jaotasid selle kaheksaks Conventuseks (või Foraks): Tarsose Conventus, kus elas kuberner; Lykaonia Iconiumi Forum; Isauricumi Forum, arvatavasti Philorneliumis; Pamphyliumi Forum, mille koht on teadmata; Cibyraticumi Forum Laodikeias; Apameia Forum; Synnada Forum; ja Küpros.
Provintsi muudatused (47 eKr – 14 pKr)
pisi|200px|Rooma keisririik [[Hadrianuse ajal (valitses aastatel 117–38), Kiliikia senatiprovints Lõuna-Anatoolias]]
Provintsi korraldas aastal 47 eKr ümber Julius Caesar. Cibyra Forum (või Conventus) liideti Aasia provintsiga, koos sellega suurem osa Pisiidiast, Pamfüülia, samuti arvatavasti Apameia Conventus ja Synnada. Marcus Antonius tegi muudatusi aastal 36 eKr, kui andis Küprose ja Kiliikia Aspera Kleopatrale ning Ida-Früügia koos Lykaonia, Isauria ja Pisiidiaga Galaatia kuningas Amyntasele.
Aastal 27 eKr tegi muudatusi Rooma keiser Augustus, kahandades Kiliikia provintsi veelgi. Küprosest tehti eraldi provints; ning Pamfüüliast, Isauriast ja Pisiidiast, pärast Amyntase surma aastal 25 eKr, tehti ka eraldi provints (Galaatia provints), kuhu liideti ka Lykaonia. Tulemuseks oli, et Kiliikia kahandati algosadeni Campestris ja Aspera, ning nimetati ümber Süüria-Kiliikia Foiniikiaks. Augustuse ajal oli Kiliikia keiserlik provints, mida haldas konsulaar Legatus Augusti pro praetore.
Printsipaat (14–297 pKr)
Aastal 72 pKr, Vespasianuse valitsemisajal, kaotati kõik kolm Augustuse loodud veel iseseisvat kuningriiki ja liideti keiserliku Kiliikia provintsiga. Caracalla valitsemisajaks nimetati prokonsulaar-kuberner konsulaariks ja see sisaldas 47 tuntud linna.
Keisririigi lõpuaastad (297 – u 700 pKr)
Millalgi Diocletianuse ja Tetrarhia valitsemisajal (arvatavasti 297. aasta paiku pKr) jaotati Kiliikia kolme ossa: Kiliikia Prima konsulaari võimu all keskusega Tarsoses; Kiliikia Secunda praesese võimu all keskusega Anazarbuses; ja Isauria (algselt Kiliikia Aspera) praesese võimu all keskusega Seleucias. Kõik kolm provintsi pluss Süüria, Mesopotaamia, Egiptuse ja Liibüa provintsid moodustasid Idadiötseesi (4. sajandi lõpul eraldati Aafrika osa kui Egiptuse diötsees), mis oli osa pretoriaanide Idaprefektuurist, Ida-Rooma keisririigi rikkast põhiosast.
Kiliikia jäi Ida-Rooma (Bütsantsi) kontrolli alla 8. sajandi alguseni, kui selle vallutas Umaijaadide kalifaat ja sellest sai osa Islami piirialast roomlastega. Piirkond oli aga juba 7. sajandi keskpaigast peaaegu täielikult hävitatud ja moodustas eikellegimaa roomlaste ja kalifaadi vahel. Vana Kiliikia provintsi lääneosa jäi Rooma kätte ja sellest sai Kibyrrhaiōtai teema osa.
Hans Swarowsky
Hans Swarowsky (16. september 1899 Budapest – 10. september 1975 Salzburg) oli Ungaris sündinud juudi päritolu Austria dirigent.
Ta õppis dirigeerimist Felix Weingartneri ja Richard Straussi käe all ning muusikateooriat Arnold Schönbergi ja Anton Weberni juures.
Rudolfsheim-Fünfhaus
Rudolfsheim-Fünfhaus on Austria pealinna Viini omavalitsuslikult XV ringkond (Bezirk).
Bambarakeelne Vikipeedia
pisi|Logo Bambarakeelne Vikipeedia (bambara keeles Wikipedi) on Vikipeedia bambarakeelne versioon.
Bambarakeelsele Vikipeediale pandi alus 2004. aastal.
Seal on artiklit, millega see on artiklite arvult. keeleversioon.
Muinsuskaitse Nõukogu
Muinsuskaitse Nõukogu (lühend: MN) on Eesti Kultuuriministeeriumi juures tegutsev nõuandev kogu, kuhu kuuluvad eksperdid ajaloo, arheoloogia, etnoloogia, arhitektuuri, restaureerimise, kunsti- ja teadusajaloo valdkonnast.
2013. aastal oli MNi esimees Lilian Hansar.
Juhan Loskit
Juhan Loskit (8. juuli 1889 Vana-Prangli vald, Tartumaa – 14. veebruar 1951) oli eesti keemik.
Tegevus
Ta osales Vabadussõjas, oli vabrikuomanik Tartus. 1947–1948 Tartu ülikooli anorgaanilise keemia kateedri õpetaja, 1948–1951 vanemõpetaja.
Graždanskaja Oborona
Graždanskaja Oborona (vene keeles Гражданская оборона ) oli vene punk-rock-ansambel, mis tegutses aastatel 1984–2008. Kultusfiguurina on tuntud Grazdanskaja Oborona laulja Jegor Letov.
Välislingid
Graždanskaja Oborona
Kuivastu–Virtsu laevaliin
pisi|Kuivastu sadam, veebruar 2019 Foto: Stefan Hiienurm pisi|Praam Piret, veebruar 2019 Foto: Stefan Hiienurm Kuivastu–Virtsu laevaliin on regulaarne parvlaevade püsiühendus (laevaliin) Lääneranna vallas asuva Virtsu ja Muhu saarel asuva Kuivastu sadama vahel. Selle laevaliini abil toimub ühendus Mandri-Eesti ja Saaremaa vahel.
Carly
pisi|Tee Carlysse
Carly on vald Põhja-Prantsusmaal Pas-de-Calais' departemangus.
Põllumajandusvald, u. 11 km Boulogne-sur-Merist kagus, teede D52 ja D239 ristumiskoha ümbruses, Liane'i jõe kallastel. Tee D901 möödub valla põhjaservas.
pisi|tühi|
Christopher Ferguson
Christopher J. Ferguson (sündinud 1. septembril 1961) on Ameerika Ühendriikide endine mereväelane ja astronaut.
Ferguson osales kolmel Space Shuttle'i missioonil ja juhtis neist kahte, sealhulgas missiooni STS-135, mis oli programmi viimane missioon. Lisaks jäi ta selle missiooniga kosmosesüstik Atlantise ja kogu Space Shuttle'i programmi viimaseks komandöriks.
Ferguson lahkus NASAst 2011. aastal ja töötab seisuga oktoober 2022 Boeingus. Augustis 2018 teatas NASA, et Ferguson on Boeingu astronaudina määratud CST-100 Starlineri esmalennu meeskonnaliikmeks. 2020. aastal teatas Ferguson, et loobub missioonil osalemisest.
VSS Enterprise
VSS Enterprise (sabanumber: N339SS) oli esimene viiest SpaceShipOne baasil konstrueeritud SpaceShipTwo mudeli suborbitaalsest kosmoselennukist.
Õhusõiduk hävis katselennul Ameerika Ühendriikides Californias Mojave kõrbes 31. oktoobril 2014. Sõiduki teine piloot hukkus, esimene piloot sai vigastada.
EMK Sakussaare kogudus
Eesti Metodisti Kiriku Sakussaare kogudus on Lääne-Viru maakonnas Haljala vallas Sakussaares tegutsev Eesti Metodisti Kiriku (EMK) kogudus.
Kogudus registreeriti ametlikult 2001. Enne seda tegutseti aastast 1997 tööpunkti vormis.